b'\n_START_ARTICLE_\nPesem poletja 2005\n_START_PARAGRAPH_\nFinale 1. festivala Pesem poletja (imenovanega tudi: Paprika poletje) je potekal 11. septembra 2005 na ljubljanski mestni pla\xc5\xbei Laguna v organizaciji TV Paprike. Prireditev so povezovali Ljubica, Dragan Sad\xc5\xbeak in Mark \xc5\xbditnik. Zmagala je Sa\xc5\xa1a Lendero s pesmijo Luna._NEWLINE_Izbor finalnih pesmi je potekal v okviru serije poletnih ve\xc4\x8dernih oddaj na TV Papriki, v katerih so se izvajalci predstavili s 3 skladbami (glede katerih ni bilo omejitev glede tega, kdaj so prvi\xc4\x8d iz\xc5\xa1le), izmed katerih so gledalci s telefonskim glasovanjem odlo\xc4\x8dili, s katero se bodo uvrstili v finale. Nekateri izvajalci so sodelovali v "predizboru", v finalu pa niso nastopili (nekateri izmed njih so v spodnji tabeli pre\xc4\x8drtani), tako da se jih je v finalu predstavilo le 28. Tudi o kon\xc4\x8dni zmagovalki so odlo\xc4\x8dali glasovi, oddani preko telefonov.'